Μενεμένη

Η **Μενεμένη**, παλαιότερα γνωστή ως **Νέα Μαινεμένη**, είναι δημοτική ενότητα του Δήμου Αμπελοκήπων - Μενεμένης στη Θεσσαλονίκη. Σύμφωνα με την απογραφή του 2021, ο πληθυσμός της ανέρχεται στους 14.297 κατοίκους.

## Τοποθεσία
Η Μενεμένη βρίσκεται στη δυτική πλευρά του Π.Σ. Θεσσαλονίκης, εντός των ορίων του Δήμου Αμπελοκήπων - Μενεμένης. Συνορεύει με τους Αμπελόκηπους (μαζί με τους οποίους υπάγεται σε κοινό δήμο) και τους δήμους Θεσσαλονίκης, Ελευθερίου - Κορδελιού και Ευόσμου. 

## Ιστορία
Δημιουργήθηκε το 1922 ως Νέα Μενεμένη, μετά τη Μικρασιατική Καταστροφή, όταν εγκαταστάθηκαν στην - τότε αγροτική - περιοχή περίπου 160 οικογένειες Ελλήνων προσφύγων που προέρχονταν από τη Μαινεμένη της Μικράς Ασίας. Σε αυτές τις οικογένειες δόθηκαν μετά το 1930, συνολικά 149 διανομές γης από το κρατικό Πρόγραμμα Αγροτικής Αποκατάστασης. Ενδιάμεσα, το 1928, ολοκληρώθηκε η ανέγερση του ναού της Αγίας Παρασκευής, που αποτελεί τρίκλιτη βασιλική με τρούλο, ενώ το 1937 κτίστηκε το πρώτο δημοτικό σχολείο της περιοχής.

Αρχικά, οι κάτοικοι της περιοχής ασχολούνταν κυρίως με τη γεωργία και την κτηνοτροφία, ενώ σταδιακά, αναπτύχθηκε και η τουβλοποιΐα. Με την πάροδο των ετών, η εσωτερική μετανάστευση (όπως η εγκατάσταση Ποντίων της υπαίθρου επί Εμφυλίου) και η πολεοδομική ανάπτυξη της Θεσσαλονίκης, αστικοποίησαν τη Μενεμένη.

Από τις αρχές της δεκαετίας του 1950, ξεκίνησαν να εγκαθίστανται στην περιοχή, κυρίως στον Δενδροπόταμο που μέχρι τότε αποτελούσε σκουπιδότοπο, οικογένειες Ρομά, κτίζοντας τα σπίτια τους σε οικόπεδα που αγόρασαν από ντόπιους κληρούχους. Ο αρχικός τους πυρήνας αποτελείτο από περίπου 30 οικογένειες, ενώ σήμερα υπολογίζεται πως, τουλάχιστον στον Δενδροπόταμο, ζουν περίπου 2500 Ρομά, κατανεμημένοι κυρίως σε χριστιανούς μικρασιατικής καταγωγής και Βαλκάνιους μουσουλμάνους που εγκαταστάθηκαν στην Ελλάδα κατά τις τελευταίες δεκαετίες.

Παράλληλα, από τη δεκαετία του 1990 και εντεύθεν, εγκαταστάθηκαν στα όρια της Μενεμένης μετανάστες (κυρίως από την Αλβανία), καθώς και ομογενείς από την πρώην ΕΣΣΔ.

## Διοικητικές μεταβολές
* Από το 1926 έως το 1929, η Μαινεμένη ανήκε στην Κοινότητα Χαρμάνκιοϊ. 
* Από το 1929 έως το 1934 η Μαινεμένη αποτελούσε τμήμα του Δήμου Θεσσαλονίκης.
* Το 1935 δημιουργήθηκε η Κοινότητα Νέας Μαινεμένης, έχοντας αποσχισθεί από τον Δήμο Θεσσαλονίκης.
* Το 1982 με πληθυσμό άνω των 10.000 κατοίκων η Κοινότητα Νέας Μαινεμένης γίνεται Δήμος Μενεμένης (πλέον με 'ε', αντί του 'αι').
* Το 2011 συνενώθηκε διοικητικά με τον Δήμο Αμπελοκήπων και δημιουργήθηκε ο νέος Δήμος Αμπελοκήπων - Μενεμένης με το πρόγραμμα Καλλικράτης.

## Συγκοινωνία
Στη Μενεμένη βρίσκεται ο σταθμός υπεραστικών λεωφορείων ΚΤΕΛ Μακεδονία, η Κεντρική Αγορά Θεσσαλονίκης καθώς και το ηλεκτροαμαξοστάσιο του ΟΣΕ. Επίσης, λειτουργούν οι ακόλουθες αστικές διαδρομές:

## Πολιτισμός
* Πολιτιστικό Κέντρο και Βιβλιοθήκη Μενεμένης (Ν. Βότση 15)

## Αξιοθέατα
* Μνημείο Αγίου Χρυσοστόμου Σμύρνης και Μικρασιατικής Καταστροφής (πλατεία Τσομπάνογλου, παραπλεύρως Ναού Αγίας Παρασκευής).
* Μνημείο Πεσόντων (πλατεία Αγίου Νεκταρίου).
* Ινδικό Συμμαχικό Κοιμητήριο: χρησιμοποιήθηκε για τους Ινδούς πεσόντες των βρετανικών δυνάμεων κατά τον Α΄ Παγκόσμιο Πόλεμο. Σε αυτό βρίσκονται οι τάφοι 300 στρατιωτών (αναγνωρισμένων και ανωνύμων), καθώς και μνημείο με τις τέφρες 220 ακόμη στρατιωτών. Στους νεκρούς περιλαμβάνονται ινδουιστές, μουσουλμάνοι, σιχ και λίγοι χριστιανοί.

## Πρόεδροι και Δήμαρχοι Μενεμένης
* Νικόλαος Κυριακίδης (Πρώτος πρόεδρος Κοινότητας Μενεμένης)
* Γιώργος Μουτάφης
* Θωμάς Χατζίκος 1935, (1945-1946), (1949-1964)
* Κωνσταντίνος Τσομπάνογλου 1975-1982 (τελευταίος πρόεδρος)
* Σωτήριος Γεωργιάδης (1931-2020) 1964-1967, 1983-1990 (πρώτος δήμαρχος)  
* Παναγιώτης Γαβριηλίδης  1991-1998
* Γεώργιος Μύθημης  1999-2002
* Γιώργος Ακτσελής  2003-2010 (τελευταίος δήμαρχος).

## Συνοικισμοί
μικρογραφία|Η δημοτική ενότητα Μενεμένης
Η Μενεμένη αποτελείται από τους συνοικισμούς:
* Μενεμένη
* Βόσπορος
* Άγιος Νεκτάριος (Δενδροπόταμος)
* Διαλογή
* Αγία Βαρβάρα
* Λαχανόκηποι

## Πληθυσμός
Η εξέλιξη του πληθυσμού της Μενεμένης έχει ως εξής:

## Παραπομπές


## Εξωτερικοί σύνδεσμοι
* 
* 
* Υπουργείο εσωτερικών, δήμοι του σχεδίου Καποδίστριας 
* Ιστορικό Δήμου Αμπελοκήπων-Μενεμένης 

Κατηγορία:Συνοικίες και περιοχές Θεσσαλονίκης
Κατηγορία:Περιοχές της περιφερειακής ενότητας Θεσσαλονίκης